Külm ilm nõuab ahjurooga. Saab lihtsal viisil hea toidu ja sooja toa üheaegselt. See ahjuroog on inspireeritud itaalaste Osso bucost, mis on samuti üks meie pere lemmik. Ainult üdikondi asemel on kasutatud kana kintsu ja koivatükke. Mulle väga maitses, kõrvale soovitan kartuliputru.
Retseptis on kasutatud konserveeritud kooritud tomateid omas mahlas. Võib olla ka purustatud tomatite konserv, aga minu arvates annab see kooritud tervete tomatiga variant paremat maitset ja kaste jääb ilusam, purustatud tomatid on tihti väga vedelad ja vesised. Aga see on tõseti maitse asi:)
Kana on tänapäeval ka igas võimalikus variandis poeletil olemas, mina ostsin juba tükeldatud koivad, aga sobivad ka terved koivad, mis siis oleks ehk mõistliks jalaks ja kintsuks eraldada.
#000000
1 purk kooritud tomateid(400 g)
#000001
2 spl hakitud siledalehelist peterselli
ühe sidruni koor, ainult kollane osa
#000002
Haki sibul, sellerivarred ja porgand kenadeks ühtlasteks kuubikuteks. Pane ahi 200 kraadi juurde soojenema
Kuumuta sibul porgand ja seller pannil, ning tõsta ahjupotti. Keeruta kanatükke jahus ja pruunista kuumal pannil väheses õlis. Tõsta pruunistatud kana ahjupotti köögivilja peale. Tõsta pott tulele ja lisa vein, puljong, tomatid ning laiaks litsutud küüslauk. Lase iga lisamise järel keema tõsuta, maitsesta soola ning pipraga. Kata pott kaanega ja tõsta ahju. Küpseta 190-200 kraadi juures kuni 1,5- 2 tundi.
Serveerimisel raputa peale gremolata. Selleks haki kõik ained omavahel peenelt segamini.
Kõrvale sobib serveerida ka riisi.
#000003
Lihtne salat argipäevaks aga miks ka mitte peolauale. Mulle meeldib ahjus röstitud peet, saab kuidagi magusam kui keedetud peet. Samas ostan päris tihti ka juba valmis keedetud peeti ja hea roog saab kiirelt valmis.
#000004
Riivi peet jämedalt. Lõika heeringafilleed ristipidi peeneteks ribadeks. Sega peet ja heeringas kodujuustuga. Lisa juurde purustatud küüslauk ja peenestatud vürts. Vajadusel maitsesta vähese soolaga. Lase salatil enne serveerimist külmkapis maitsestuda. Serveeri keedetud kartuliga.
#000006
Soovi korral võib salatile ka ühe keedetud muna lisada.
#000007
Hakkab tulema see viiruste hooaeg. Tundub, et tegelikult on vist juba kohal. Tuleb süüa küüslauku, et kõik need pahalased eemale peletada. Tsiteerides OM novembrist 2009 “On teaduslikult tõestatud küüslaugu tugevalt antiseptilised omadused. Küüslauk leevendab krampe, soodustab seedimist, tervendab mälu, toetab südant, hoiab veresooni lupjumise eest ja korrastab vererõhku. Usutakse ka tema kasvajavastasesse toimesse. Ühtekokku arvatakse olevat vähemalt 47 tõbe, mille puhul küüslauk appi tõttab.” Sealtsamast ajakirjanumbrist on pärit ka järgnev retseptisoovitus. Kartulitamp sai meie suureks lemmikuks otsekohe ja sellest ajast kasvab meie aias ka suur salveipõõsas, mille lehti panen südasuvel päikeselise päevaga ka talviseks tarvitamiseks sügavkülma. Tegelikult saab neid ka talvläbi aiast tuua, kui lumehunnik pole liiga suur aga päikesega korjatud lehed on ikk suurema väega:)
#000008
Pese kartulid, lõika sektoriteks ning aseta ahjupannile.Jaota suured küüslauguküüned (ära koori) kartulite vahele ära. Puista sekka võikilde ja nirista peale veidi õli. Lisa soola, pipart ja küpseta kartulid 190 kraadises eelsoojendatud ahjus pehmeks, tõstes poole tunni pärast temperatuur 210 kraadini ja lisades niipalju küpsetusminuteid, et kartul saaks krõbedad pruunid servad.
Enne nuiaga lähenemist sega juurde paar hakitud värsket küüslauguküünt ja eemalda küpsenud küüslauguküüntel kest. Nüüd tambi kartulid ja küüslauk puruks.
Prae pannil võis salveilehti, kuni nad krõbedaks muutuvad. Sega salveivõi kartulitambi hulka ja serveeri kohe.
Kõrvale sobib “triibuliha”. Mina küpsetasin ahjus toorsuitsupeekoni jupikesi.
#000010
Lihapallid on üks tänuväärne toit. Lihtne on neid teha, eriti kui ahjus küpsetada. Saab kerge vaevaga mõnusad ampsud ka näiteks suupistelauale. Seekord siis sellised, maitseküllased. Mulle igaljuhul šampinjoni ja salvei kooslus kalkunilihaga väga meeldis ja ilusad jäid nad ka. Salvei on päris kange ja sellega üle ka ei maksa pingutada aga need 3 lehekest oli täpselt paras, et kõik teised maitsed samuti alles jääks.
#000011
450 g hakitud kalkuni kitsuliha
#000012
Haki sibul väikseteks kuubikuteks ja prae pannil vähese õliga , kuni sibul hakkab kergelt pruunistuma. Haki šampinjonid. Riivi juust peene riiviga (mina kasutasin Valio Fortet). Haki värsked salveilehed ja küüslauk peenelt. Sega kõik koostisosad kokku, maitsesta soola ning jahvatatud pipraga ja lase segul natuke tõmmata. Vormi niiskete käte vahel kreeka pähkli suuruseda pallikesed ja pane küpsetuspaberiga kaetud ahjuplaadile. Küpseta eelkuumutatud ahjus 220 kraadi juures u 10 minutit, siis alanda kuumus 180 kraadile ja küpseta veel 10 minutit. Serveeri soojalt või jahtunult.
#000013
Täna saab veel oma seenetoite Nami-Nami seeneteemades üles anda ja võita hea raamatu.
#000014